section_heading: Filmske uloge
paragraph_text: Deppova prva uloga bila je u hororu Strava u Ulici Brijestova iz 1984. gdje je glumio dečka glavne junakinje i jednu od Freddyjevih žrtava. 1986. se pojavio u sporednoj ulozi u Vodu smrti Olivera Stonea u ulozi vojnika koji govori vijetnamski. 1990. je napustio svoj imidž tinejdžerskog idola i zaigrao u Edwardu Škarorukom Tima Burtona. Uspjeh filma bio je početak njihove dugogodišnje suradnje. Depp, zagriženi obožavatelj i dugogodišnji prijatelj pisca Huntera S. Thompsona, odigrao je 1998. Thompsonov alter-ego (Raoula Dukea) u Strahu i preziru u Las Vegasu, temeljenom na istoimenom pseudo-biografskom romanu.